Juha Pitkämäki kommer til AaB med et imponerende CV med flere år i både den svenske Eliteserie og i den finske SM-liiga. Senest har 31-årige Pitkämäki optrådt hos Timrå IK i Sverige. - Holder Juha sit niveau fra de bedste ligaer i Sverige og Finland, så kommer vi til at råde over én af AL-Bank Ligaens absolut bedste målmænd, og med Nikolaj Nørbak som talentfuld back up er vi dækket optimalt ind på den vigtige post, siger  Fredrik Åkesson i en pressemeddelse. Juha Pitkämäki tiltræder på en et-årig aftale, mens kontrakten med Daniel Madsen gælder for de kommende to sæsoner. Daniel Madsen vender tilbage til AaB efter i den forgangne sæson at have vundet sit tredje danske mesterskab med sin barndomsklub Herning. I sæsonerne 2008/2009 og 2009/2010 var Daniel Madsen AaB-spiller. Den nye sæson i AL-Bank Ligaen indledes til september.

Opsummering:
AaB Ishockey har nu 12 spillere på plads til den kommende sæson. Klubben henter Daniel Madsen i Herning og målmand Juha Pitkämäki.